İbrahim Həsənbəyov

İbrahim Həsənbəyov(; ) — Dağıstanlı ləzgi hüçumcu, Azərbaycan futbolçusu.

 Həyatı 
Azərbaycan Millisində 2 oyun keçirib.

Xasavyurtda doğulan forvard 1996-cı ildə Tuayevin dövründə milliləşdirilib. Onda hücum xəttində Nazim Suleymanov, Vəli Qasımov və Samir Ələkbərov kimi ustalar yer aldığından heyətdə möhkəmlənə bilməyib. Oynadığı hər iki qarşılaşmada da meydançaya sonradan daxil olub. Buna baxmayaraq unikal forvard sayılırdı. Təkcə onu xatırlamaq kifayətdir ki, futbola çox gec başlayıb. 21 yaşında Mahaçqala “Dinamo”sunda debüt edib və ilk oyunlardan bombardir istedadını ortaya qoyub. Bir il sonra daha güclü “Anji”yə keçib. Fantastik məhsuldarlığı ilə diqqət çəkib. Müstəqillikdən sonra Rusiyada 100 qol həddini keçən ilk futbolçu olub. 1999-cu ilədək “Anji”də 233 oyuna çıxıb, 153 top vurub. Mahaçqalada ağır yol qəzasına uğrayıb. 1999-cu il iyulun 3-də idarə etdiyi VAZ 2109 KaMAZ-ın altında qalıb. İndiyədək də onun müəllifi olduğu bir çox rekord yenilənməyib. 29 het-trik, 6 poker edib. Bir oyunda isə 6 qol vurub. İndi də “Anji”nin bütün fərdi nəaliyyətləri onun adı ilə bağlıdır. “Cigit” ləqəbli bombardir Mahaçqala klubunun əbədi rəmzi sayılır.

 İstinadlar 

Kateqoriya:SSRİ futbolçuları
Kateqoriya:Rusiya futbolçuları
Kateqoriya:Azərbaycan futbolçuları
Kateqoriya:Ləzgi futbolçular
Kateqoriya:Legioner Azərbaycan futbolçuları
Kateqoriya:Dinamo Mahaçqala FK oyunçuları
Kateqoriya:Anji Mahaçqala FK oyunçuları
Kateqoriya:Azərbaycan milli futbol komandasının oyunçuları
Kateqoriya:Azərbaycanın kişi futbolçuları
Kateqoriya:Rusiyada yol-nəqliyyat hadisələrində ölənlər